หุ้น 23 ก.ย. ร่วง 32.43จุด
หุ้นปิดที่ 958.16 จุด ลดลง 32.43 จุด แตะระดับสูงสุดเพียง 972.53 จุด และต่ำสุดที่ 940.42 จุด มูลค่าการซื้อขาย 50,109 ล้านบาท
23 ก.ย. 2554

หุ้นปิดที่ 958.16 จุด ลดลง 32.43 จุด แตะระดับสูงสุดเพียง 972.53 จุด และต่ำสุดที่ 940.42 จุด มูลค่าการซื้อขาย 50,109 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ เปิดเผยว่า วันนี้หุ้นไทยยากที่จะฝืนกระแสความกังวลเรื่องเศรษฐกิจของสหรัฐและยุโรป ดัชนีไหลลงทิศทางเดียวกับภูมิภาค โดยช่วงเช้าไหลลึกแตะระดับ 5 % หรือลงไป 42.61 จุด แต่ช่วงบ่ายสามารถฟื้นตัวได้เล็กน้อยจนมาท้ายสุดดัชนีปรับลง 32.43 จุด 
ทั้งนี้ เชื่อว่าต้องมีผู้ลงทุนถูกบังคับขายหลักทรัพย์ (ฟอร์ซเซล) บ้างเพราะดัชนีหุ้นปรับลงอย่างรวดเร็ว ส่วนการที่ทางกรรมการผู้จัดการ ตลาดหลักทรัพย์แห่งประเทศไทยออกมาชี้แจงหลังหุ้นช่วงเช้าปรับลงแรง ถือเป็นหน้าที่ที่ต้องเรียกความเชื่อมั่นอยู่แล้ว  
ขณะที่สัปดาห์หน้า ต้องมองออกเป็น 2 มุมมอง คือช่วงต้นสัปดาห์เชื่อว่าดัชนีจะมีความผันผวนและเหวี่ยงแรง แต่ปลายสัปดาห์คาดว่าจะมีแรงซื้อกลับได้บ้างเพราะสัปดาห์นี้มีการปรับลดที่เร็วและแรง พร้อมกับเชื่อว่าการทำกำไรก่อนปิดงบ (วินโดว์ เดรสซิ่ง) ยังพอมีส่วนช่วยได้ เพราะช่วงไตรมาส 3 ที่ผ่านมาถือว่าราคาหุ้นได้ปรับลงเร็วเกินไป
ประเมินหุ้นสัปดาห์หน้า แนวรับแรกที่930 จุด และรับถัดไปที่ 920 จุด ขณะที่แนวต้านอยู่ที่ 980-990 จุด
หลักทรัพย์ที่มีมูลค่าการซื้อขาย 5  อันดับสูงสุด ได้แก่
PTT       มูลค่าการซื้อขาย  3,729 ล้านบาท ปิดที่ 290.00 บาท ลดลง 12.00 บาท (3.97%)  
ADVANC  มูลค่าการซื้อขาย  2,841 ล้านบาท ปิดที่ 120.00 บาท ลดลง 3.50 บาท (2.83%)  
PTTCH  มูลค่าการซื้อขาย 2,672 ล้านบาท ปิดที่ 100.00 บาท ลดลง 8.50 บาท (7.83%)  
TOP       มูลค่าการซื้อขาย  2,564 ล้านบาท ปิดที่  51.50 บาท ลดลง 4.00 บาท (7.21%)  
SCC      มูลค่าการซื้อขาย  2,494 ล้านบาท ปิดที่ 284.00 บาท ลดลง 11.00 -บาท (3.73%)